Rozhodnutie Komisie
zo 6. júla 2000,
ktorým sa mení a dopĺňa rozhodnutie 1999/710/ES o ustanovení predbežných zoznamov zariadení tretích krajín, z ktorých členské štáty povoľujú dovoz mletého mäsa a mäsových prípravkov
(oznámené pod číslom dokumentu C(2000) 1846)
(Text s významom pre EHP)
(2000/430/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach ustanovovania predbežných zoznamov zariadení tretích krajín, z ktorých sú členské štáty oprávnené dovážať niektoré výrobky živočíšneho pôvodu, produkty rybolovu alebo živé dvojchlopňové lastúrniky [1], na prechodné obdobie, v znení rozhodnutia 98/603/ES [2], najmä na jeho článok 2 ods. 1 a článok 7,
keďže:
(1) Rozhodnutím Komisie 1999/710/ES [3] sa ustanovil predbežný zoznam zariadení vyrábajúcich mleté mäso a mäsové prípravky.
(2) Rumunsko zaslalo zoznam zariadení vyrábajúcich mleté mäso a mäsové prípravky, pre ktoré príslušné úrady potvrdzujú, že sú v súlade s pravidlami spoločenstva.
(3) Pre Rumunsko sa preto môže v súlade s postupom ustanoveným v rozhodnutí Rady 95/408/ES pre niektoré krajiny ustanoviť predbežný zoznam zariadení vyrábajúcich mleté mäso a mäsové prípravky.
(4) Opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Text prílohy k tomuto rozhodnutiu sa dopĺňa do prílohy k rozhodnutiu 1999/710/ES.
Článok 2
Toto rozhodnutie je adresované členským štátom.
V Bruseli 6. júla 2000